Държавен вестник, бр. 78, 2024 г., стр. 13

БРОЙ  78	
Д Ъ Р Ж А В Е Н  В Е С Т Н И К 	
СТР.  13   
5. „области на прилагане на предварител­
ните условия“, съгласно чл. 6, буква г) от 
Делегиран регламент (ЕС) 2022/1172, означава 
всяка от трите различни области, посочени в 
чл. 12, параграф 1 от Регламент (ЕС) 2021/2115;
6. „повторяемост на неспазването“, съглас­
но чл. 83, параграф 5, буква в) от Регламент 
2021/2116, означава неспазване на едно и също 
изискване или стандарт повече от веднъж в 
рамките на последователен период от три 
календарни години, при условие че бенефицие­
рът е бил уведомен за предишно неспазване 
и когато е приложимо, е имал възможността 
да вземе необходимите мерки за коригиране 
на това предишно неспазване;
7. „правен акт“, съгласно чл. 83, параграф 5, 
буква б) от Регламент 2021/2116, означава всяка 
(всеки) от отделните директиви и регламенти, 
посочени в чл. 12 от Регламент (ЕС) 2021/2115; 
8. „продължителността на неспазването“, 
съгласно § 1, т. 39 от допълнителните разпоред­
би на ЗПЗП, е времетраенето на въздействието 
или възможното време това въздействие да 
бъде прекратено с разумни средства;
9. „стандарти“ означава всеки от стандарти­
те, определени в Стратегическия план за раз­
витието на земеделието и селските райони на 
Република България за периода 2023 – 2027 г., 
в съответствие с чл. 13 от Регламент (ЕС) 
2021/2115 (пр. ДЗЕС 1, ДЗЕС 2, ДЗЕС 3 и т.н.) 
и утвърдени по чл. 55, ал. 1 от ЗПЗП;
10. „степен (обхват) на неспазването“, съг­
ласно § 1, т. 41 от ЗПЗП, е въздействието му 
върху операцията като цяло; съгласно чл. 7, 
параграф 2 на Делегиран регламент (EC) 
2022/1172 степента се определя, като се вземе 
предвид по-специално дали неспазването има 
значително въздействие, или е ограничено 
до самото стопанство по смисъла на чл. 85, 
параграфи 1, 3, 5 от Регламент (EC) 2021/2116; 
11. „стопанство“, съгласно чл. 3, т. 2) от 
Регламент (EC) 2021/2115, означава всички 
използвани за селскостопански дейности и 
управлявани от земеделски стопанин единици, 
които се намират на територията на страната;
12. „тежест (сериозност) на неспазването“, 
съгласно чл. 7, парагаф 3 от Делегиран рег­
ламент (EC) 2022/1172, се определя по-спе­
циално от значимостта на последствията от 
неспазването, като се вземат предвид целите 
на съответното изискване или съответния 
стандарт;
13. „умисъл“ е налице, когато земеделски 
стопанин съзнателно допуска и предвижда 
сигурно или вероятно настъпване на противо­
правни последици от неспазване на изисквания 
и/или стандарти за ДЗЕС и съзнава, че създава 
условия, или предизвиква увреждане на об­
щественото здраве, на здравето на растенията, 
на хуманното отношение към животните, на 
околната среда, или ги е увредил (т.е. съзна­
телно допуска или иска да причини замърся­
ване на водни обекти, на почвата, на въздуха, 
уврежда или/и унищожава с действията си 
екосистеми, биоразнообразие, местообитания 
и др.), с което подлежи на санкциониране за 
деянията си по чл. 85, параграфи 5 и 6 във 
връзка с чл. 84 от Регламент (ЕС) 2021/2116.
Раздел III
Заинтересовани бенефициери
Чл. 6. (1) Правилата на предварителните 
условия в тази Методика са задължителни за 
изпълнение от бенефициерите, получаващи 
директни плащания по включените в СПРЗСР 
интервенции съгласно дял III, глава II от Рег­
ламент (ЕС) 2021/2115 и годишни плащания 
по интервенциите по чл. 70, 71 и 72 от същия 
регламент.
(2) По отношение на специфичните необ­
вързани с производството директни плащания 
се прилагат следните разпоредби:
1. за основно подпомагане на доходите за 
устойчивост се прилага чл. 21 от Регламент 
(ЕС) 2021/2115;
2. за плащания за малки земеделски сто­
пани се прилага чл. 28 от Регламент (ЕС) 
2021/2115;
3. по отношение на допълнителното пре­
разпределително подпомагане на доходите за 
устойчивост се прилага чл. 29 от Регламент 
(ЕС) 2021/2115;
4. за допълнително подпомагане на дохо­
дите за млади земеделски стопани се прилага 
чл. 30 на Регламент (ЕС) 2021/2115;
5. при прилагане на схеми за климата, 
околната среда и хуманното отношение към 
животните се прилага чл. 31 от Регламент 
(ЕС) 2021/2115.
(3) По отношение на обвързаните с про­
изводството директни плащания се прилагат 
следните правни основания от Регламент 
(ЕС) 2021/2115:
1. за обвързано с производството под­
помагане на доходите се прилага чл. 32 от 
Регламента;
2. за специално плащане за културата памук 
се прилага чл. 36 от Регламента.
(4) За интервенциите в областта на разви­
тието на селските райони се прилагат следните 
правни основания:
1. за задължения в областта на околната 
среда и климата и други задължения в об­
ластта на управлението се прилага чл. 70 от 
Регламент (ЕС) 2021/2115;
2. за природни или други специфични за 
района ограничения се прилага чл. 71 от Рег­
ламент (ЕС) 2021/2115;
3. за специфични за района неблагоприятни 
аспекти, произтичащи от някои задължителни 
изисквания, се прилага чл. 72 от Регламент 
(ЕС) 2021/2115.
(5) Земеделските стопани с максимален 
размер на стопанствата, който не надвишава